# data[].attributes.headline
กิจกรรมวังแดง

# data[].attributes.subject
กิจกรรมวังแดง

# data[].attributes.body
กิจกรรมวังแดงเกมของนักศึกษาปีที่หนึ่งที่ผ่านมา ปีการศึกษา 2565 เราได้มีส่วนร่วมในการเป็นส่วนหนึ่งคือการฝึกซ้อมและขึ้นแสตนเชียร์ กิจกรรมตอนนั้นผ่านมาน่าจะประมาณ 7-8 เดือน จำได้เลยว่าช่วงนั้นอยู่ในช่วงปิดเทอมระหว่างภาคเรียน เสียสละเวลาปิดเทอมมาซ้อมทุกวันไม่เคยขาด ตั้งแต่ 09:00-21.00 น. ตอนนั้นทั้งเหนื่อยทั้งท้อ แต่เพราะความใจสู้ สู้แบบสุดสุดไม่คิดว่าตัวเองจะมีความอดทนขนาดนี้มาก่อน ยังจำความรู้สึกวันก่อนจะแข่งได้เลย มันควรจะเป็นวันซ้อมใหญ่แต่ดันฝนตก(ช่วงตอนเย็นถึงดึกๆ) ทั้งทีมแสตนเชียร์และรุ่นพี่ที่ฝึกซ้อมมีความกังวลเป็นอย่างมาก ทั้งเสียใจและรู้สึกว่าทำไมเราซ้อมได้ไม่เต็มที่เลยนะ พอวันแข่งจริงตอนบ่ายแดดออกแรงมากร้อนมากพวกเราเลยได้ซ้อมใหญ่วันแข่งจริงตากแดด ด้วยความฮึดสู้ตอนนั้นน้ำตาคลอเลย พอถึงตอนดึก ๆ เริ่มมาแข่งเราก็พยายามทำเต็มที่ สุดท้ายก็พาครุศาสตร์ได้รับชัยชนะ รองชนะเลิศอันดับหนึ่งมา ดีใจมาก ๆ และภูมิใจในตัวเองที่สุด 🎉🥈🥺

# data[].attributes.body
ตั้งแต่เด็ก ๆ ที่บ้านมีข้อห้ามมาเสมอว่าไม่ให้เลี้ยงน้องหมาหรือน้องแมวเพราะคุณแม่แพ้ขนสัตว์ พออายุได้ 9 ขวบ คุณแม่ให้เลี้ยงน้องปลาแทนเราเคยซื้อปลาทองและปลาเล็กชนิดอื่น ๆ มาเลี้ยงในตู้ปลาที่บ้านแต่น้องก็ไม่รอด น้องตายตลอดเลยผ่านไปประมาณ 3-4 ปี เราก็เลิกเลี้ยงแต่ยังชอบปลาอยู่ และชอบแอบคุณแม่ไปเล่นกับน้องหมาที่บ้านของคุณยายอยู่เป็นประจำ มีครั้งหนึ่งหมาจรจัดมาคลอดลูกทิ้งไว้ที่หน้าบ้าน ด้วยความที่คุณแม่ไม่ให้เลี้ยงคุณยายเลยรับเอาไปเลี้ยงแทนแถมให้เราตั้งชื่อให้น้องอีกด้วยชื่อว่า “ ถั่วพลู ” เราไปช่วยคุณยายเลี้ยงตลอดหลังเลิกเรียน แต่แล้วมีวันหนึ่งที่กลับจากโรงเรียนมาถึงบ้านคุณยายบอกว่าถั่วพลูโดนรถชนตายแล้ว เราเสียใจและร้องไห้หนักมาก เลยบอกกับตัวเองเสมอว่าถ้าโตขึ้นได้มีสัตว์เลี้ยงเป็นของตัวเองจะดูแลมันให้ดี และในอนาคตถ้าโตพอที่จะรับผิดชอบชีวิตตัวเองได้เราก็อยากที่จะแก้มือในการรับเลี้ยงลูกหมาอีกสักครั้งเหมือนกัน 🐶

# data[].attributes.body
ภายในจังหวัดอุดรธานีมีร้านอาหารที่ขึ้นชื่ออยู่หลายร้าน แต่ร้านที่ประทับใจอีกหนึ่งร้านและเป็นร้านประจำที่เวลาครอบครัวมาหาหรือมีคนกลับจากต่างประเทศก็มักจะพากันมาเลี้ยงฉลองและรับประทานอาหารที่ร้านครัวคุณนิดอยู่เสมอ บรรยากาศภายในร้านตกแต่งสวยงาม พนักงานบริการดีเป็นกันเอง แม่ครัวทำอาหารเร็วและอร่อย มีทั้งเมนูอาหารไทย อาหารนอก และอาหารพื้นบ้านของภาคอีสานที่อร่อยเวอร์ ๆ ได้รับการการันตีผ่านการออกรายการโทรศัพท์หลายรายการ มีศิลปิน ดารา แวะเวียนมารับประทานอาหารกันอย่างทั่วหลาย มีเมนูที่ทานแล้วอร่อยมาแนะนำ นั้นคือ ต้มยำปลาน้ำโขง แกงผักหวานใส่ไข่มดแดง ส้มตำลาว แกงหวาย คอหมูย่าง ปลาช่อนแดดเดียวทอด เป็นต้น 🥘🍲

# data[].attributes.attachment_link.description
ครัวคุณนิด, Mak Khaeng. 3,003 likes · 108 talking about this. เวลาเปิด - ปิด 11:00 น. - 22:00 น. ( หยุดทุกวันที่ 20 ของเดือน )

# data[].attributes.body
ตั้งแต่เด็ก ๆ ก็ชอบฟังเพลงทุกแนวเลย พอขึ้นมัธยมมาก็มีแบบป๊อปปี้เลิฟเลยชอบฟังแต่แนวเพลงรัก เช่น เพลงขอวอน และเพลงอกหัก เช่น เพลงฤดูกาล บ่อยมากกกก ไม่ว่าจะเวลาไหน กวาดบ้าน ทำการบ้าน นั่งรถไปโรงเรียน ก่อนนอน ถ้าว่างสิ่งที่ทำคือการเปิดเพลงฟังและร้องเพลงดังๆ จริง ๆ เราชอบร้องเพลงมากแต่ติดตรงที่เสียงเราไม่ดีนิดหน่อย 5555 พอหลัง ๆ มานี้ที่เริ่มตามศิลปินเกาหลี (kpop) แนวเพลงที่ชอบก็เริ่มเปลี่ยนไปหันมาชอบแนวเพลงเซ็กซี่ เต้นได้ เป็นเพลงที่ฟังสนุกและหันมาฟังเพลงต่างประเทศมากขึ้น ไทย จีน โดยเฉพาะเพลงเกาหลี เช่น เพลง Move (T5) , Bite me , Perfume , Good boy gone bad , Over me เป็นต้น

# data[].attributes.body
การชื่นชอบ idol เกาหลี (kpop) เริ่มขึ้นเมื่อช่วงต้นปีที่ผ่านมาหลังจากที่ไม่เคยคิดมาก่อนว่าตัวเองจะชอบเพราะเพื่อนรอบตัวก็พยายามแนะนำมาโดยตลอด แต่แล้วก็มีเหตุผลหนึ่งที่เป็นตัวจุดฉนวน นั้นคือ รายการเฟ้นหาไอดอลของเกาหลี ( Boy planet ) ออกอาการทางช่อง Mnet แล้วเราตามน้องๆตั้งแต่มีการปล่อยรูปโปรไฟล์ออกมา ก็ได้ตามเชียร์ตามโหวตให้น้องๆได้เข้ารอบ คนที่เราชอบมีทั้งตกรอบและได้เป็นผู้ชนะรายการ จนได้เดบิวต์ออกมามีชื่อวงว่า ZEROBASEONE (ZB1) มีสมาชิกทั้งหมด 9 คน จะปล่อยเพลงเดบิวต์ในเร็วๆนี้คือวันที่ 10/7/66 ฝากทุกคนติดตามด้วยนะคะ นี้แค่จุดเริ่มต้น ผ่านมาประมาณครึ่งปีเรามีวงไอดอลอื่นที่ตามอีกมากมายเลยยย เช่น enhypen , txt , treasure (T5) , seventeen ทุกครั้งที่ได้ดูรูปหรือคลิปเราก็จะมีรอยยิ้มและเสียงหัวเราะตลอดเลย ดีใจที่ได้รู้จักวงการ kpop นะ🤍

# data[].attributes.body
นางสาวกมลลักษณ์ รามฤทธิ์ (ลูกเกด)🍼✨
รหัสนักศึกษา 65040140101
สาขาวิชาคณิตศาสตร์ ห้อง 1
ครุศาสตร์ มหาวิทยาลัยราชภัฏอุดรธานี